CELEX: C2004/239/04
Language: et
Date: 2004-09-25 00:00:00
Title: Kohtuasi C-311/04: Eelotsusetaotlus, mille esitas Gerechtshof te Amsterdam 28. juuni 2004. aasta määrusega kohtuasjas B. V. Algemene Scheeps Agentuur Dordrecht versus Inspecteur van de Belastingdienst - Douanedistrict Rotterdam

25.9.2004   
            
            
               ET
            
            
               Euroopa Liidu Teataja
            
            
               C 239/3
            
         Eelotsusetaotlus, mille esitas Gerechtshof te Amsterdam 28. juuni 2004. aasta määrusega kohtuasjas B. V. Algemene Scheeps Agentuur Dordrecht versus Inspecteur van de Belastingdienst - Douanedistrict Rotterdam
   (Kohtuasi C-311/04)
   (2004/C 239/04)
   Euroopa Ühenduste Kohus on saanud Gerechtshof te Amsterdam'i 28. juunil 2004 otsustatud eelotsusetaotluse kohtuasjas B. V. Algemene Scheeps Agentuur Dordrecht versus Inspecteur van de Belastingdienst - Douanedistrict Rotterdam, mis saabus kohtukantseleisse 22. juulil 2004.
   Gerechtshof te Amsterdam palub Euroopa Kohtult eelotsust järgmistes küsimustes:
   
               1)
            
            
               Kas nõukogu 23. juuli 1987. aasta määruses (EMÜ) nr 2658/87 (1) tariifi- ja statistikanomenklatuuri ning ühtse tollitariifistiku kohta sätestatud grupi 10 lisamärkus 1 on kehtiv selles osas, mis kehtestab poolkroovitud riisi suhtes nõuded, mis erinevad tollikoostöö nõukogu selgitavast juhendist harmoneeritud süsteemi alamrubriigi 1006 kohta?
            
         
               2)
            
            
               Kui vastus esimesele küsimusele on jaatav, siis kas kaebuse esitajal on võimalik ühenduse tolliseadustiku artikli 220 lõike 2 punkti b neljanda lõigu kohaselt tugineda hea usu põhimõttele olukorras, kus ta teadis või pidi teadma koondnomenklatuuri grupi 10 lisamärkuse 1 punkti f olemasolust, kuid ei teadnud või vähemalt olid tal kahtlused selle märkuse kehtivuse osas, arvestades erinevust tollikoostöö nõukogu selgitavast juhendist harmoneeritud süsteemi alamrubriigi 1006 kohta?
            
         
      (1)  EÜT L 256, 07.9.1987, lk 1.